CELEX: 32015D1028
Language: lt
Date: 1435276800000
Title: 2015 m. birželio 26 d. Komisijos įgyvendinimo sprendimas (ES) 2015/1028, kuriuo iš dalies keičiamos Įgyvendinimo sprendimo 2014/88/ES, kuriuo laikinai sustabdomas maisto produktų, kurie pagaminti iš betelinio pipiro lapų arba kurių sudėtyje yra šių lapų, importas iš Bangladešo, nuostatos dėl jo taikymo laikotarpio (pranešta dokumentu Nr. C(2015) 4187) (Tekstas svarbus EEE)

30.6.2015   
            
            
               LT
            
            
               Europos Sąjungos oficialusis leidinys
            
            
               L 163/53
            
         KOMISIJOS ĮGYVENDINIMO SPRENDIMAS (ES) 2015/1028
   2015 m. birželio 26 d.
   kuriuo iš dalies keičiamos Įgyvendinimo sprendimo 2014/88/ES, kuriuo laikinai sustabdomas maisto produktų, kurie pagaminti iš betelinio pipiro lapų arba kurių sudėtyje yra šių lapų, importas iš Bangladešo, nuostatos dėl jo taikymo laikotarpio
   
      
         (pranešta dokumentu Nr. C(2015) 4187)
      
   
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. sausio 28 d. Europos Parlamento ir Tarybos reglamentą (EB) Nr. 178/2002, nustatantį maistui skirtų teisės aktų bendruosius principus ir reikalavimus, įsteigiantį Europos maisto saugos tarnybą ir nustatantį su maisto saugos klausimais susijusias procedūras (1), ypač į jo 53 straipsnio 1 dalies b punkto i papunktį,
   kadangi:
   
               (1)
            
            
               Komisijos įgyvendinimo sprendimas 2014/88/ES (2) buvo priimtas po to, kai Skubių pranešimų apie nesaugų maistą ir pašarus sistemai (RASFF) perduota daug pranešimų apie tai, kad maisto produktuose rasta įvairių salmonelių padermių, įskaitant salmonella typhimurium. Pastaroji padermė yra antras dažniausiai žmonėse aptinkamas serologinis tipas ir dažnai aptinkama Bangladešo kilmės maisto produktuose, kurie pagaminti iš betelinio pipiro lapų arba kurių sudėtyje yra šių lapų; nuo 2011 m. Jungtinė Karalystė pranešė apie kelis užsikrėtimo salmonelioze nuo betelinio pipiro lapų protrūkius; be to, tikėtina, kad pranešama ne apie visus užsikrėtimo atvejus Sąjungoje;
            
         
               (2)
            
            
               atitinkamai Įgyvendinimo sprendimu 2014/88/ES draudžiama iki 2014 m. liepos 31 d. importuoti į Sąjungą maisto produktus iš Bangladešo, kurie pagaminti iš betelinio pipiro lapų arba kurių sudėtyje yra šių lapų;
            
         
               (3)
            
            
               Komisijos įgyvendinimo sprendimu 2014/510/ES (3) Įgyvendinimo sprendimo 2014/88/ES taikymo laikotarpis pratęstas iki 2015 m. birželio 30 d.;
            
         
               (4)
            
            
               2015 m. gegužės mėn. Bangladešo pateiktas veiksmų planas yra neišsamus ir nėra garantijų dėl jo veiksmingo taikymo ir vykdymo užtikrinimo. Toliau taikomas paties Bangladešo 2013 m. gegužės mėn. nustatytas draudimas eksportuoti betelinio pipiro lapus. Tačiau jis nėra visiškai veiksmingas ir nuo jo priėmimo RASFF sistemoje pranešta apie 25 bandymus importuoti betelinio pipiro lapus į Sąjungą. Todėl negalima daryti išvados, kad Bangladešo nustatytos garantijos yra pakankamos, kad būtų pašalinta didelė rizika žmonių sveikatai. Todėl turėtų toliau galioti Įgyvendinimo sprendimu 2014/88/ES nustatytos neatidėliotinos priemonės;
            
         
               (5)
            
            
               todėl Įgyvendinimo sprendimo 2014/88/ES taikymo laikotarpis turėtų būti pratęstas;
            
         
               (6)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Įgyvendinimo sprendimo 2014/88/ES 4 straipsnis pakeičiamas taip:
   
      „4 straipsnis
      Šis sprendimas taikomas iki 2016 m. birželio 30 d.“
   
   2 straipsnis
   Šis sprendimas skirtas valstybėms narėms.
   
      Priimta Briuselyje 2015 m. birželio 26 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 31, 2002 2 1, p. 1.
   
      (2)  2014 m. vasario 13 d. Komisijos įgyvendinimo sprendimas 2014/88/ES, kuriuo laikinai sustabdomas maisto produktų, kurie pagaminti iš betelinio pipiro lapų arba kurių sudėtyje yra šių lapų, importas iš Bangladešo (OL L 45, 2014 2 15, p. 34).
   
      (3)  2014 m. liepos 29 d. Komisijos įgyvendinimo sprendimas 2014/510/ES, kuriuo iš dalies keičiamos Įgyvendinimo sprendimo 2014/88/ES, kuriuo laikinai sustabdomas maisto produktų, kurie pagaminti iš betelinio pipiro lapų arba kurių sudėtyje yra šių lapų, importas iš Bangladešo, nuostatos dėl jo taikymo laikotarpio (OL L 228, 2014 7 31, p. 33).